Garazi Murua

Garazi Murua Astorkiza (Getxo, 1995eko urtarrilaren 24a) bizkaitar futbolari ohia da, atzelari postuan jokatzen zuena. 2011n Lezamara iritsi zenetik kadete mailan, hamar denboraldi eta 178 partida jokatu zituen, eta 2015-2016ko ligako azken txapeldunetako bat da. Penalti jaurtiketetan espezializatu zen, eta zortzi gol sartu ditu bere ibilbidean.

 Biografia 
Txikitatik jokatu zuen futbolean. Hasieran Andra Mari Ikastolan, gero gurasoen lan kontuengatik Nevadara joan zen 10 bat urterekin, eta han hasi zen talde misto batean jokatzen. Bueltan Bizkerre Futbol Taldean hasi zen, herriko taldean. Hasieran mutilekin batera jokatu zuen, baina DBHrako salto horretan, legeak esaten zuen haurren kategoriatik aurrera ezin zela talde mistorik egon. Orduan, Bizkerreko nesken taldean jarraitu zuen Athleticek fitxatu zuen arte. Andra Mari Ikastolan eta  ekin zion futbolari. Muruaren lehen erreferenteak honako jokalariak izan ziren eta, gainera, horietako batzuekin aldagela konpartitu zuen gerora: Ainhoa Tirapu, Eli Ibarra, Iraia Iturregi, Erika Vázquez eta Irene Paredes.

15 urte zituela, Athletic B taldean hasi zen jokatzen. Lehen taldera heldu baino lehen, bost hilabetez Ameriketako Estatu Batuetako ligan ibili zen, East Tennessee State Unibertsitatearen taldean. 

2014-2015eko denboraldiko bigarren itzulian egin zuen debuta Espainiako Lehen Mailan, Juanlu Fuentesen eskutik, Collerenseren kontra. Hurrengo sasoian, talde zuri-gorriak, denboraldi bikaina eginda, liga irabazi zuen. 

San Mamesen jokatu nuen lehen aldia Txapeldunen Ligako partida bat zen eta irabazi egin zuten. Hala ere, bereziki gogoratzen duen eguna Kopako kanporaketa bat da: Atletico Madriden kontra jokatu zuten, zenbat eta 46.000 lagun bildu ziren San Mamesen.

Bide horretan, Muruak norgehiagoka guztiak jokatu zituen, eta Lehen Mailan egonkortu zen. Geroztik, Athleticeko lehen taldeko kapitaina izan da urte askoan, ohorea da hori gizonezkoen taldean beteranotasunaren arabera izendatzen dira kapitainak, baina emakumezkoen kasuan aldagelak aukeratzen du bozketa bidez. Kapitaina izan zen harik eta disko hernia baten ondorioz 2023ko martxoan ebakuntza egin zioten arte. Azken partida 2022ko maiatzaren 15ean jokatu zuen, Lezaman, Sevillaren aurka.

Geroago, abokatutzako masterra amaitu eta abokatu izateko bidean Euskadi Irratian ere ibili da futbol partidetan esatari moduan.

 Taldeak 
TaldeaUrteaAthletic2015-2024

 Palmaresa 
UrteaTituluaTaldea2015-16 SuperligaAthletic

 Erreferentziak 

 Kanpo estekak 

Kategoria:Getxoztarrak
Kategoria:Bizkaiko emakume futbolariak
Kategoria:Athleticeko futbolariak (emakumezkoen taldea)